Βλέπεις τη Μεγάλη Άρκτο;
Συνέχισε μέχρι εκείνα τα δύο αστέρια στην ευθεία,
που 'ναι σαν χερούλι κατσαρόλας.
Συνέχισε. Το πρώτο που βλέπεις.
Ναι, κατάλαβα.
Αυτό είναι. Αυτό είναι το DX3906.
Αυτό δεν είναι το DX3906.
Είναι. Μου το έδειξαν με τηλεσκόπιο στο Προορισμός μας τα Αστέρια.
Όχι, δεν είναι αυτό.
Είναι. Μόλις ήρθαν τα χαρτιά,
έλεγξα τη θέση στη ΔΑΕ.
Λες να έκανα λάθος την παράλλαξη;
Ρε φίλε, πώς σκατά να ξέρω ποιο είναι το DX3906;
- Τι μαλάκας είσαι! - Όχι.
Αυτό είναι το DX3905.
Είσαι μαλάκας, ρε.
Γαμώτο.
Πόσο μακριά;
401,5 έτη φωτός.
Σκέψου το φως που εκπέμπει το αστέρι της Τζιν.
Μέχρι να έρθει, θα 'χουν έρθει κι οι Σαν-Τι.
Μη μου το χαλάς.
Σαν κόκκινο φαίνεται.
Γι' αυτό το διάλεξα.
Φαίνεται με γυμνό μάτι.
Ήθελα να το κοιτάει το βράδυ και να λέει
"Αυτό είναι δικό μου".
Ένιωσες καλά κάνοντας τέτοια τρέλα;
Έδωσες 19 εκατομμύρια...
Δεκαεννιάμισι.
Και, ναι. Ένιωσα καλά.
Δεν βρήκες κάτι καλύτερο να κάνεις;
Όχι.
Θα μπορούσες να της το πεις.
- Όχι. - Αν της το πεις...
- Δεν θα το πω! - Ποτέ δεν ξέρεις.
Ούτε εσύ θα της το πεις.
Πριν έπρεπε να με ορκίσεις...
Υποσχέσου μου ότι δεν θα της το πεις ποτέ.
Ό,τι πεις, ρε συ.
Γουίλ.
Γουίλ; Έλα. Ξύπνα, φιλαράκι. Έλα, ξύπνα.
Γουίλ!
ΤΟ ΠΡΟΒΛΗΜΑ ΤΩΝ 3 ΣΩΜΑΤΩΝ
Μαζί είστε, έτσι; Πώς είναι;
- Καλά είναι. - Ναι;
Ναι, όχι απλώς καλά.
Γουίλ, δες εδώ. Δες ποια είναι.
Είναι μες στη μαστούρα.
Εσύ είσαι μες στη μαστούρα.
Γεια σου.
Γεια, Τζιν.
Γεια σου, Γουίλ.
Πώς νιώθεις;
"Κανένας άμεσος κίνδυνος".
Έτσι είπε ο γιατρός.
"Κανένας άμεσος κίνδυνος".
Πόσοι μπορούν να το πουν με σιγουριά;
Εγώ όχι.
Αυτό το δωμάτιο είναι πάρα πολύ ωραίο. Γαμώτο.
- Εδώ δες. - Μην το αγγίζεις.
Δες όλα αυτά.
- Για μένα. - Σου αξίζει.
- Κοίτα να ξεκουραστείς. - Ναι.
Κι εσύ.
Εντάξει, φίλε. Θα ξεκουραστεί.
Ναι, θα μείνουμε για λίγο εδώ. Ίσως δούμε Ρικ και Μόρτι μετά.
- Ωραία. - Που λες...
Έλα όποτε μπορέσεις.
Ναι.
Ευχαριστώ, Σολ.
Τα λέμε.
Έχεις πακέτο.
Τι λες τώρα! Αυτά δεν είναι πανάκριβα;
Δεν λέει αποστολέα;
Όχι.
Θα σε πολιορκούν πολλοί πλούσιοι.
Όντως.
Αλλά όχι με τόσα λεφτά.
Μόνο ο Τζακ είχε τόσα.
Ίσως ήταν ο Γουέιντ.
Γιατί να το κάνει αυτό;
Επειδή σε γουστάρει.
- Έλα τώρα. - Εσύ έλα τώρα.
Σαν να αρνείσαι να καταλάβεις πόσο παράξενο είναι αυτό.
Αυτό είναι παράξενο;
Ίσως είναι το 28ο παράξενο του μήνα.
Ρύθμισε τον δείκτη παραξενιάς.
Ένας ζάπλουτος μου πήρε ένα αστέρι.
Ή κάποιος μου κάνει πλάκα.
Σχεδόν σίγουρα κάποιος μου κάνει πλάκα.
Δεν έχω χρόνο γι' αυτό.
Είναι χαζό. Τα αστέρια δεν έχουν ιδιοκτήτη.
Σύμφωνα με αυτά τα έγγραφα,
είσαι η νόμιμη ιδιοκτήτρια του αστεριού υπ' αριθμόν DX3906.
Χρόνια τώρα, ο δρ Ντεμίκοφ καταφέρνει
να κρατά κάτι ζωντανό υπό ακραίες συνθήκες.
Δρ Τσανγκ;
Θέλετε κάτι;
Βασικά...
Αναρωτιόμασταν γιατί είμαστε εδώ.
Με το 1% της ταχύτητας φωτός,
πότε θα φτάσει το ανιχνευτικό τους Σαν-Τι;
Σε διακόσια χρόνια.
Και τι θα συμβεί στον επιβάτη του ως τότε;
- Θα πεθάνει. - Βλέπετε;
Γι' αυτό είστε εδώ.
Ήταν δύσκολο, πολλές αναποδιές, αλλά τα καταφέραμε.
Είναι ζωντανό;
Δεν είναι νεκρός. Δεν είναι ζωντανός.
Είναι κάπου ενδιάμεσα.
Εδώ κι έναν μήνα.
Πόσο μπορεί να μείνει έτσι;
Όσο θέλουμε.
Ρίξαμε στα κύτταρα του Κόλια αντιψυκτικό κρυοπροστατευτικό
και τα καταψύξαμε στους μείον 150 βαθμούς.
Τα επιβραδύναμε 1.000 φορές, αλλά δεν τα σταματήσαμε.
Αφού πέτυχε με τον Κόλια,
θα πετύχει και σε άνθρωπο.
Γεια σου, Κόλια.
Πες γεια, Κόλια.
Μπράβο, αγόρι μου.
Κόλια.
Άγγιξε το πορτοκαλί τετράγωνο.
Όχι ακόμα.
Άγγιξε τον κύκλο που έχει μέσα τέσσερα τετράγωνα.
Μπράβο, Κόλια.
Είναι συνηθισμένη παρενέργεια.
Να το. Το εισιτήριό μας για το τέλος του κόσμου.
Το Εξπρές της Συντέλειας μόλις μπήκε στον σταθμό.
Κάνετε ουρά πίσω μου.
Νόμιζα ότι ήταν για τον επιβάτη.
- Εσείς θα αδρανοποιηθείτε; - Το συντομότερο.
- Ποιος θα διευθύνει εδώ; - Εγώ.
Θα ξυπνάω μια βδομάδα τον χρόνο
να βλέπω τη μάνα μου, να κάνω προσλήψεις, απολύσεις και να βλέπω τένις.
Για 400 χρόνια;
Κάποιος πρέπει να τους υποδεχτεί
και να τηρήσει το σχέδιο.
Εκπαιδεύστε κάποιον να διευθύνει τη Σκάλα.
Η Σκάλα είναι πρότζεκτ, όχι σχέδιο.
Ακόμα κι εσύ μπορείς.
Δεκάδες άτομα μπορούν να το επιβλέψουν.
Το σχέδιο, μόνο ένας στη Γη.
Στη Γη; Υπερβολικό.
Ο Αριστοτέλης εξίσωνε δήθεν μετριοφροσύνη κι αλαζονεία.
Και πίστευε ότι οι πέτρες πέφτουν κάτω γιατί αγαπούν το έδαφος.
Γιατί όχι κάποιος άλλος;
Δεν μπορεί άλλος.
Ποιο είναι αυτό το σχέδιο που μόνο εσείς θα τηρήσετε;
Μόνο μπροστά.
- Δεν καταλαβαίνω. - Θα καταλάβεις.
Το μέλλον δεν είναι πια τόσο μακριά.
Για εμάς, τουλάχιστον.
Το ανιχνευτικό της Σκάλας θέλει πανί.
Είναι πλέξη νανοϊνών, όχι μονόκλωνη ίνα που κάναμε ως τώρα.
Είναι πιο περίπλοκο.
Πρέπει να αντέχει τη θερμότητα, την πίεση,
οι ίνες να συνδέουν τον ανιχνευτή στο πανί...
Θα τα καταφέρεις;
Θα τα καταφέρω, ναι.
Χαίρομαι που 'σαι εδώ.
Ξέρεις γιατί άρχισα αυτήν τη δουλειά;
Οι άνθρωποι γύρω μου,
η οικογένεια της μαμάς μου...
Είδα τι τους έκανε ο κόσμος.
Ήθελα να φτιάξω κάτι γι' αυτούς.
Κατέληξα στη λάθος πλευρά.
Δεν είσαι στη λάθος πλευρά.
Σύντομα θα πρέπει να επιλέξουμε ανάμεσα σε φυγή και θάνατο.
Τα 400 χρόνια είναι σύντομα;
Πάρα πολύ.
Χωρίς αυτά που κάνουμε, δεν θα υπάρχει καν επιλογή.
Φτιάχνουμε κάτι για όλους, ένα μέλλον.
Το πιστεύεις αυτό;
Εσύ όχι;
Θέλω.
Κι ενίοτε το νιώθω πιθανό.
Κι ενίοτε νιώθω ότι οι ριγμένοι θα είναι πάντα ριγμένοι.
Θα 'ναι πάντα οι τελευταίοι.
Και κανείς τους δεν θα ξεφύγει.
Γουίλ;
Γουίλμπουρ;
Γουίλ, με ακούς;
Γουίλ;
Γεια σου, καλέ μου.
Πώς μάθατε ότι είμαι εδώ;
Μας πήραν απ' το νοσοκομείο.
Έχεις τη Ροξάν ως εγγύτερο συγγενή.
Πώς νιώθεις;
Πεθαίνω.
Έτσι.
Πάει καιρός.
Ναι, το ξέρω. Νιώθουμε άσχημα γι' αυτό.
Πράγματι.
Ξέρεις, Γουίλ, λόγω της δουλειάς μου, πήγαμε στην Ισπανία
και μετά στο Ντουμπάι.
Δεν σας άρεσε στο εξωτερικό;
Στον κόσμο του ψηφιακού μάρκετινγκ, υπάρχουν παντού σκοπιμότητες.
Το θέμα δεν είναι οι ικανότητές σου, αλλά να κάνεις ό,τι σου λένε.
Μάλλον όπως και στη δική σου δουλειά.
Στη φυσική και σ' αυτά.
Ήσουν πάντα ο πιο έξυπνος.
Γι' αυτό οι γονείς σ' έστειλαν σε ιδιωτικό και μετά στα πανεπιστήμια.
Αλλά δεν έφτασες εκεί που ανήκες, γιατί δεν έπαιξες το παιχνίδι.
Έφτασα ακριβώς εκεί που ανήκα.
Δεν προχώρησα επειδή δεν ήμουν έξυπνος.
Ήσουν αρκετά έξυπνος για να κάνεις σχεδόν τα πάντα.
Να δουλέψεις στο Σίτι, να ανοίξεις επιχείρηση.
Ήσουν ο πιο έξυπνος.
Εγώ δεν ασχολήθηκα με τη φυσική.
Έπρεπε να κάνω τη σερβιτόρα, να κάνω γραμματειακή υποστήριξη...
Κοίτα...
Θέλουμε να κάνουμε οικογένεια.
Να αγοράσουμε ένα σπίτι.
Κοίτα, δεν ήμασταν όπως θα 'πρεπε.
Το ξέρω αυτό. Και δέχομαι την ευθύνη που μου αναλογεί.
Αυτό που σου συνέβη είναι άδικο, γαμώτο.
Και απαίσιο.
Αλλά συνέβη.
Το 'πες κι εσύ, πεθαίνεις.
Οπότε, ήρθαμε να σε ρωτήσουμε, αφού δεν έχεις κανέναν...
Ποιος είπε ότι δεν έχω κανέναν;
Έχεις;
Ίσως έχω.
- Αν είμαι ερωτευμένος; - Όποια κι αν είναι...
Ίσως είναι άντρας.
Τέλος πάντων, ας είναι ό,τι να 'ναι.
Αν έχεις κάποιο άτομο, δεν το έχεις καιρό.
Εμείς είμαστε οικογένεια, Γουίλ.
Ίσως όχι η καλύτερη, αλλά...
Τι να κάνουμε;
Ό,τι σου άφησε η μαμά
πρέπει να έρθει σ' εμάς.
Έχεις δίκιο.
Δεν έκανα πολλά στη ζωή μου.
Δεν είχα ανταπόκριση στην αγάπη.
Πάρε ό,τι μου άφησε η μαμά.
Δεν θα ξοδέψω δεκάρα.
Χρειαζόμασταν 1.000 βόμβες για τη Σκάλα.
Έχουμε κάτι παραπάνω από 300, και τέλος.
Η μικρότερη μονάδα αδρανοποίησης ζυγίζει έναν τόνο.
Για να φτάσει το ανιχνευτικό την ταχύτητα
με το προωθητικό που έχουμε...
Το υψηλότερο ωφέλιμο φορτίο είναι κάτω από δύο κιλά.
Πολύ μικρόσωμος άνθρωπος.
Άνθρωπος είναι το διαρκώς μεταβαλλόμενο μοτίβο
των νευρώνων του εγκεφάλου.
Αν υπάρχει αυτό, υπάρχει ο άνθρωπος.
Αλλά θα πρέπει να αφαιρέσουμε τον εγκέφαλο απ' το κρανίο.
Αρκεί για να τον αναπλάσουν.
Και τότε θα έχουμε κάποιον εκ των έσω.
Λέμε ότι θα σκοτώσουμε κάποιον;
Και πριν αυτό δεν λέγαμε;
Σαν-Τι.
Γεια σας εκεί έξω,
εδώ μέσα,
όπου είναι τα Σοφόνιά σας.
Διαβάσατε τη Βικιπαίδεια,
ξέρετε για τον Τζένγκις Χαν, την QAnon, την Ιστορία του Γκέντζι
και τον Πρόεδρο της Βολιβίας,
μα όχι πώς είναι να 'σαι άνθρωπος.
Ό,τι είμαστε είναι εδώ.
Αυτό που συμβαίνει εδώ πάνω, αυτό είναι η ανθρωπότητα.
Θέλετε να μας καταλάβετε;
Θα πρέπει να πιάσετε με τα χέρια, τα πλοκάμια ή ό,τι σκατά απόφυση έχετε
τον εγκέφαλο.
Θα σας στείλουμε κάποιον έξυπνο.
Θέλετε κάποιον που να καταλαβαίνει όσους παίρνουν αποφάσεις εδώ,
που θα μάθει για εσάς.
Κάποιον σαν τους παρόντες.
Λοιπόν;
- Θα πάω εγώ. - Ποιος είσαι;
Ο Έντγκαρ.
Άσε τα χαζά. Θέλω σοβαρό άτομο.
Λοιπόν, σοβαρά άτομα;
Ποιος θα γνωρίσει τον εχθρό;
Αλίμονο.
Έχετε πολλά να χάσετε, ούτε εγώ θα σας άφηνα.
Είστε πολύτιμοι.
Αλλά θέλουμε κάποιον γνώστη φυσικής, χημείας, πυρηνικής φυσικής.
Κάποιον πρόθυμο να πεθάνει, ίσως μάταια.
Άρα, κάποιον που ήδη πεθαίνει.
Ταιριάζει γνωστός σας στην περιγραφή;
Είναι βάρβαρο.
Χρειαζόμαστε τη Σκάλα.
Πρόωση, κρυογονική, επιστήμη υλικών.
Θα πάμε σε όλα δύο γενιές μπροστά,
ακόμα κι αν αποτύχουμε.
Χρειαζόμαστε λόγο ύπαρξης του πρότζεκτ,
και το άτομο μέσα...
Το κομμένο κεφάλι.
Το άτομο που θα 'ναι μέσα, ο Γουίλ, είναι αυτός ο λόγος.
Αν τον βρουν, θα μάθει πράγματα που δεν θα μαθαίναμε
πριν έρθουν εδώ κι είναι πια αργά.
Μόνο μπροστά.
"Μόνο μπροστά"; Τι μαλακία χρησμός είναι αυτό;
Πώς θα πει σε κάποιον ό,τι μάθει;
Έξυπνος φαίνεται.
Ακούν ό,τι λέτε.
- Δεν μπορείτε να τους ξεγελάσετε. - Ίσως μπορεί αυτός.
- Δεν είναι τέτοιος άνθρωπος. - Θα του μιλήσω.
Ποιος ξέρει τι σκέφτεται.
Όχι εσείς. Δεν τον ξέρετε.
Σωστά. Ούτε εσύ. Ούτε οι Σαν-Τι.
Μόνο ο Γουίλ Ντάουνινγκ ξέρει τον εαυτό του.
Τι;
Σκέφτομαι έναν αριθμό απ' το ένα ως το χίλια. Ποιον;
- Δεν ξέρω. - Σωστά.
Ούτε εκείνοι.
Πάω να τηλεφωνήσω.
Δεν θα τον αναγκάσετε.
Δεν θα μας ωφελούσε αυτό.
Θα του πούμε να μη δεχτεί.
Να το κάνετε.
- Έτσι θα του πούμε. Θα μας ακούσει. - Εσένα θα ακούσει.
Δεν με χρειάζεσαι.
- Σε χρειάζομαι. - Δεν μπορώ να μείνω.
Κακώς ήρθα να δουλέψω γι' αυτόν, για όλους αυτούς.
Τα έκανα σκατά. Πρέπει να τα διορθώσω.
Φεύγω.
Τα λέμε, αφεντικό.
Εδώ Γουέιντ.
Τι θα θέλατε, κύριε Γουέιντ;
Έχω ένα νέο πρότζεκτ, θα χρειαστεί η συμμετοχή όλων.
Όλων.
Θέλω να ηγηθείτε και να τους συντονίσετε όλους.
Είμαι πολύ απασχολημένος.
Ναι, είναι η εποχή έτσι.
Πείτε μου για το πρότζεκτ.
Έχετε ακουστά το "Βλέμμα στον Τοίχο";
Άρπαγας Καρδιάς, έτσι;
Πατάς τυχαία κουμπιά. Μάθε κάνα συνδυασμό.
Τι έγινε;
Τι είναι η Μεγάλη Απόδραση;
Η επιχείρησή μου. Μαζί με τον Άλι.
Κανονικά. Φτιάξαμε ΕΠΕ.
Πώς; Σου τα έφαγαν οι δικηγόροι;
Το είδα στο YouTube. Πήγαινε στο σάιτ.
Ετοιμάζουμε παρουσίαση.
"Ένα ασφαλές μέλλον για τους απογόνους σας στον Άρη ή άλλους κατοικήσιμους πλανήτες".
Κι ιδέες επωνυμίας στην επόμενη σελίδα.
Είναι...
Ωραίος ο σχεδιασμός.
Σικάτο, έτσι;
Πώς θα δραπετεύσει κάποιος στο διάστημα με 40 λίρες τον μήνα;
Είναι σαν συνταξιοδοτικό. Η μηνιαία καταβολή αυγατίζει
κάθε μήνα όλο και πιο πολύ.
Κάνε τους υπολογισμούς.
Εσύ τους έκανες;
Κανονίζουμε συναντήσεις.
Ενδιαφέρεται ένας Ντένις Πόρλοκ.
Δεν είναι μούφα, ψάξ' τον. Ντένις, με γιώτα.
Πολύ εντυπωσιακό, Ρετζ, που τα κατάφερες μόνος.
Εντυπωσιάστηκα.
Ναι;
Αλλά είναι μαλακίες.
Δεν είναι αληθινό.
Βοήθησέ με να το κάνω.
Δεν ξέρω πώς.
Δηλαδή, αυτά, όλα αυτά,
είναι αληθινά;
Αν έτσι είναι το αληθινό, δεν ενδιαφέρομαι.
Όπως και να 'χει, στον νέο κόσμο που ζούμε,
δεν μπορώ να περιμένω άλλο.
Όφειλα να σ' το πω διά ζώσης.
Το εκτιμώ, Ντένις. Ευχαριστώ.
Φαντάζομαι ότι καταλαβαίνεις
πως δεν έχω επιλογή.
Όλοι έχουμε επιλογές.
Δυσάρεστη επιχειρηματική απόφαση,
αλλά οι πιθανότητες για μελλοντικές εφαρμογές...
Κάνω αυτό που πρέπει.
Παρακαλώ, ολοκλήρωσε το τουίτ σου.
Κάνω κι εγώ αυτό που πρέπει.
Που έπρεπε να 'χα κάνει εξαρχής.
Θα πάρω μαζί και το έργο μου.
Δεν σου ανήκει, Όγκι.
Όχι.
Δεν θα 'πρεπε, έτσι;
Μπορεί να βοηθήσει όσους το 'χουν ανάγκη.
Δεν πρέπει να ανήκει σε κάποιον.
Πρέπει να ανήκει σε όλους.
Δυστυχώς, δεν πάει έτσι.
Πάει, αν τους το δώσω.
Η έρευνα, οι προδιαγραφές, οι αναβαθμίσεις κι οι εφαρμογές
είναι σε Wikileaks, arXiv κι άλλες πλατφόρμες ανοιχτού κώδικα.
Δεν θα το έκανες.
Μόλις το έκανα.
Δεν θα χρησιμοποιηθούν.
Οι επενδυτές μας θα κάνουν μηνύσεις.
Αν κάνουν χρήση της τεχνικής καθαρού δωματίου,
αποφεύγουν την παραβίαση πνευματικής ιδιοκτησίας.
Έβαλα κι έναν οδηγό γι' αυτό.
Δεν θα πετύχει.
Πέτυχε με την IBM, την Apple, τη Sony.
Εμπρός, κάνε μήνυση σε κάθε κυβέρνηση του αναπτυσσόμενου κόσμου.
Θα γίνεις δημοφιλής.
Ίσως ξεκινήσω από σένα.
Θα καταλήξεις στη φυλακή.
Βιάσου, τότε. Σε τρεις ώρες πετάω.
Αυτό είναι το σχέδιό σου, λοιπόν;
Τα καις όλα και το ρίχνεις στο ποτό;
Δεν είναι για μένα.
Μα...
Αυτό σου πήρε;
Ναι.
Σου είπε
πού θα πάει;
Όχι.
Είναι αλήθεια, λοιπόν;
- Ναι. - Γαμώτο.
Πώς το είπαμε; Stairway to Heaven;
Πρότζεκτ Σκάλα. Ναι.
Δεν ακούγεται αληθινό.
Τίποτα δεν ακούγεται αληθινό.
Ένα Μάτι στον Ουρανό μάς λέει παράσιτα.
Επιστημονική φαντασία.
Παραμύθια.
- Το 'χεις ακόμα; - Φυσικά.
Πότε σ' το έδωσα;
Στις 10 Ιουνίου 2015, τέσσερις μέρες μετά τα γενέθλιά μου.
Σε τι θα με μετατρέψει το πρότζεκτ Σκάλα;
Σε κάτι σαν την Ωραία Κοιμωμένη;
Τέλος πάντων, είναι απλό.
Πες στον Γουέιντ ότι αρνείσαι.
Στο 1% της ταχύτητας του φωτός.
Μιλάμε για 3.000 χλμ. το δευτερόλεπτο.
Πάντα στόχευες ψηλά.
Όχι, δεν το σκέφτηκα εγώ.
Μόνο τα μαθηματικά.
Ναι, μόνο αυτό.
Θα ήταν εκπληκτικό επίτευγμα.
Ιστορικό επίτευγμα.
Ναι.
Ναι, θα ήταν.
Αλλά μην ανησυχείς, θα βρούμε κάποιον άλλον. Εντάξει;
Ποιον άλλον έχετε;
Έχουμε επιλογές.
Βασικό μου προσόν είναι το ότι πεθαίνω,
αλλά δεν μπορείτε να στείλετε όποιον να 'ναι.
Οπότε...
Ποιον έχετε;
Δυστυχώς, είναι απόρρητο.
Ενώ όσα είπες δεν ήταν;
Δεν πρέπει να το συζητάω.
Δεν έχετε κανέναν.
Αν δεν έχετε επιβάτη,
δεν θα πετύχει, έτσι;
Πάντα στόχευες ψηλά.
Εγώ όχι.
Ήθελα, αλλά δεν μπορούσα.
- Δεν είχα τα προσόντα. - Σταμάτα.
Δεν πειράζει. Το αποδέχτηκα.
Τώρα θα στοχεύσουμε μαζί ψηλά.
Όχι έτσι.
Τι;
Γιατί με κοιτάς έτσι;
Δεν σε κοιτάω.
Σε διαβάζω.
Ενίοτε, όταν είσαι πολύ φτιαγμένος,
διαβάζεις τους άλλους.
Ή όταν πεθαίνεις.
Αλλά σε καταλαβαίνω.
Και σ' αγαπώ.
Όλα καλά.
Αν μου πεις εσύ, δεν θα το κάνω.
Όλα καλά.
ΤΟ ΠΑΡΑΔΟΞΟ ΤΟΥ ΦΕΡΜΙ
Εδώ δρ Γιε.
Ξέρω ότι δεν θες να με δεις.
Αλλά πρέπει να σου μιλήσω.
Χάθηκε.
Τι σε νοιάζει; Ένα ζωύφιο είναι.
ΑΓΑΠΗΜΕΝΗ ΚΟΡΗ ΒΕΡΑ ΓΙΕ
Η Βέρα ήξερε τι έκανες.
Ότι τους κάλεσες εδώ.
Δεν ήταν λογικό να αυτοκτονήσει για τη δουλειά.
Θα πρέπει να βρήκε
ένα μέιλ, ένα μήνυμα, κάτι.
Κι άρχισε να ψάχνει.
Πάντα έλεγε ότι ήσουν ο πιο έξυπνος.
Προσπάθησα να της το κρύψω.
Ήθελα να την προστατέψω, αλλά δεν μπορούσα.
Ήταν έξυπνη σαν εσένα.
Τα κατάλαβε όλα.
Την απογοήτευσες.
Απογοήτευσα πιο πολλούς απ' τον οποιονδήποτε.
Πώς το αντέχεις;
Δεν θα χρειαστεί για πολύ ακόμα.
Γιατί δεν είχες δικό σου εργαστήριο και δούλευες στης Βέρας;
Ήμουν καλός στη φυσική, αλλά δεν την αγάπησα.
Γι' αυτό δεν έκανα πολλά.
Στην τελική, όλοι σχεδόν τα ίδια κάνουμε.
Να σου πω ένα ανέκδοτο;
Πεθαίνει ο Αϊνστάιν.
Πάει στον Παράδεισο,
έχει και το βιολί του.
Είναι πανευτυχής. Λατρεύει το βιολί του.
Πιο πολύ απ' τη φυσική, ίσως κι απ' τις γυναίκες.
Ανυπομονεί να δει πόσο καλά θα παίζει στον Παράδεισο.
Φαντάζεται ότι θα 'ναι πολύ καλός.
Αρχίζει το κούρδισμα. Οι άγγελοι σπεύδουν κοντά του.
"Τι κάνεις;", τον ρωτάνε.
"Ετοιμάζομαι να παίξω".
"Μην το κάνεις. Δεν θα αρέσει στον Θεό.
Είναι σαξοφωνίστας".
Ο Αϊνστάιν σταματάει, λοιπόν.
Δεν παίζει,
αλλά είναι δύσκολο.
Λατρεύει τη μουσική.
Άσε που δεν έχει και τι άλλο να κάνει.
Και, πραγματικά, ακούει από ψηλά σαξόφωνο.
Παίζει το "Take the A Train". Το ξέρεις;
Ναι, το έχω ακούσει.
Κι ο Αϊνστάιν το ξέρει. Και σκέφτεται
"Θα το κάνω.
Θα παίξω μαζί Του.
Θα ακουγόμαστε τέλεια μαζί".
Κι αρχίζει να παίζει το "Take the A Train".
Το σαξόφωνο σταματά, κι εμφανίζεται ο Θεός.
Πάει στον Αϊνστάιν,
τον κλοτσά στ' αχαμνά, που και στον Παράδεισο πονά.
Και μετά κάνει κομμάτια το αγαπημένο βιολί του Αϊνστάιν.
Αιωνιότητα χωρίς μουσική.
Ο Παράδεισος έγινε Κόλαση για τον Αϊνστάιν.
Κι εκεί που σφαδάζει στο έδαφος κρατώντας τα αχαμνά του,
έρχεται ένας άγγελος και λέει
"Σε προειδοποιήσαμε.
Ποτέ μην παίζεις με τον Θεό".
"Ποτέ μην παίζεις με τον Θεό";
Δεν σ' αρέσει;
Δεν είναι αυτό, απλώς...
"Ποτέ μην παίζεις με τον Θεό".
Το χιούμορ είναι κάτι πολύ προσωπικό.
Κάποιοι το καταλαβαίνουν και κάποιοι όχι.
Κάποια αστεία είναι τόσο προσωπικά, που τα καταλαβαίνουν μόνο δύο.
Αλλά τα αστεία είναι σημαντικά.
Δεν θα επιβιώναμε χωρίς αυτά.
Δεν συμφωνείς;
Πρέπει να φύγω.
Να 'σαι καλά, Σολ.
Ελπίζω το ανέκδοτό μου να μη σε βάλει σε μπελά.
Τα πήγες καλά στα τεστ, και στα γνωστικά και στα θεωρητικά.
Αναμενόμενο.
Κάτι τελευταίο.
Τυπικό.
Όρκος αφοσίωσης.
Θέλουμε υπογραφή.
"Στο εξής, ορκίζομαι ότι όλες μου οι προσπάθειες
θα επιβεβαιώνουν την αφοσίωσή μου στο ανθρώπινο είδος,
τώρα και στο διηνεκές, η οποία υπερέχει κάθε άλλης αφοσίωσης.
Δεν θα αποκαλύψω πληροφορίες
ούτε θα κάνω κάτι εν γνώσει μου που ίσως βλάψει την ανθρωπότητα".
Όχι, δεν υπογράφω.
Γιατί;
Γιατί δεν νιώθω αφοσίωση στο ανθρώπινο είδος.
Τότε, γιατί το κάνεις;
Αφού πεθαίνω, σωστά;
Ποιος ξέρει;
Ίσως, τελικά, να 'ναι καλύτεροί μας.
Γιατί να ορκιστώ αφοσίωση σ' εμάς
αν εκείνοι είναι καλύτεροι;
Μας κάνουν εισβολή.
Έρχονται να μας κατακτήσουν. Μάλλον να μας αφανίσουν.
Έτσι λένε.
Δεν θες να το αποτρέψουμε;
Αυτό μου είπε η Τζιν να κάνω.
Και την εμπιστεύομαι.
Αν θέλετε να υπογράψω όρκο αφοσίωσης σ' αυτή, θα το κάνω.
Αλλά στην ανθρωπότητα;
Όχι.
Ευχαριστώ για τον χρόνο σας, κε Ντάουνινγκ.
Είστε ιδανικός για τη Σκάλα.
Θα επικοινωνήσουμε για τη συνέχεια.
Γιατί είναι ιδανικός; Αφού δεν υπέγραψε.
Ακριβώς γι' αυτό.
Ίσως δεν είναι.
Το ξέρω. Ίσως δεν είναι.
Γι' αυτό θα κάνουν τα πάντα για να τον πάρουν.
Τα σμήνη τζιτζικιών φέτος στις ΗΠΑ
αναμένεται να φτάσουν τα δεκάδες δισεκατομμύρια...
Σαν μαγική κρέμα.
Αλήθεια; Συναρπαστικό!
Ναι, δουλεύει ως ενυδατική...
Τζούλια, αν μπορείς να κόψεις τα καρότα σε κυβάκια...
Έτσι;
Γεια σου, Τατιάνα.
Έμαθα ότι δεν μας μιλάτε πια.
Αφήσατε τον Έβανς να πεθάνει.
Είχαμε τελειώσει μαζί του.
Αλλά όχι μαζί σου.
Γιατί; Τι είμαι εγώ;
Δεν είμαι τίποτα.
Ένα παράσιτο.
Ξέρουμε ακριβώς τι είσαι.
Ανήκεις σε κάτι μεγαλύτερο από σένα.
Είσαι μία από εμάς.
Και σε χρειαζόμαστε.
Αναχώρηση της Cathay Pacific για Πεκίνο.
Ξεκινάει η επιβίβαση για την πτήση CX252.
Παρακαλούνται οι επιβάτες να μεταβούν στην Πύλη C11...
Γεια.
Είμαι η δρ Γιε.
Γνωριζόμαστε;
Άλλαξα θέση για να καθίσουμε μαζί.
Ελπίζω να μη σε πειράζει.
Θα είναι ωραία να 'χω κάποιον να μιλάω.
Ναι. Είναι μεγάλη πτήση.
Κύριε Ντάουνινγκ, πρέπει να συναινέσετε πέντε φορές για τη διαδικασία.
Οι ερωτήσεις είναι σχεδιασμένες
έτσι ώστε να αποφεύγεται η πιθανότητα τυχαίας συναίνεσης.
ΘΕΛΕΤΕ ΝΑ ΤΕΡΜΑΤΙΣΕΤΕ ΤΗ ΖΩΗ ΣΑΣ;
Με την ησυχία σας.
Ευχαριστώ.
Εδώ είναι...
Είναι ωραία.
Ναι.
Η Τζιν...
Της είπα να μην έρθει.
Πάω στο Ακρωτήριο Κανάβεραλ.
Αρχίζουν οι εκτοξεύσεις των ICBM.
Εκεί, στο Μπαϊκονούρ και στο Ζιουκουάν.
Θα μπουν οι βόμβες για τη Σκάλα
και θα στείλουμε τον εθελοντή μας.
Συναρπαστικές μέρες.
Σ' αφήνω να δουλέψεις.
Όλο θέλω να σε ρωτήσω.
Τον ευχαρίστησες; Διά ζώσης.
Για το αστέρι σου.
Ο Γουίλ μού το έδωσε;
Δεν σ' το είπε.
Ναι, κληρονόμησε κάτι λεφτά.
Είναι ένα άχρηστο χαρτί.
Ρίξε την τιμή και πούλα το όσο είναι καιρός.
- Όχι, η King's Arms ήταν. - Όχι, η Eagle and Child.
Άκου που σου λέω.
Μιλούσες στην ξανθιά χριστιανή,
που ετοιμαζόταν να σου κάνει κάτι πολύ αντιχριστιανικό,
πριν της πεις ότι θεωρείς τον Κ. Σ. Λιούις χάλια συγγραφέα.
Και το θεώρησε ασέβεια,
γιατί ήμασταν εκεί που ο Λιούις έπινε με τον Τόλκιν.
- Έχεις δίκιο. - Ευχαριστώ.
Εκεί ήταν.
Κι ήταν χάλια συγγραφέας.
Λοιπόν...
Περνάει η ώρα.
Γουίλ.
ΘΕΛΕΤΕ ΝΑ ΤΕΡΜΑΤΙΣΕΤΕ ΤΗ ΖΩΗ ΣΑΣ; ΠΑΤΗΣΤΕ ΤΟ 5 ΓΙΑ ΝΑΙ - ΤΟ 2 ΓΙΑ ΟΧΙ
Εντάξει, σοβαρά τώρα.
Πρέπει να σκεφτείς καλά τι σημαίνει αυτό.
Θα αιωρείσαι στο αέναο, σκοτεινό διάστημα,
ούτε ζωντανός ούτε νεκρός,
ίσως για χιλιάδες χρόνια, ίσως για πάντα.
Μη έχοντας καμία επίγνωση.
Ουσιαστικά, νεκρός. Που θα ήμουν ούτως ή άλλως σύντομα.
Όχι, Γουίλ, αυτό...
Στην καλύτερη περίπτωση.
Αν σε βρουν, θα σε ανασυνθέσουν.
Κι ίσως σε μετατρέψουν σε πρόγραμμα
κι επικοινωνούν μαζί σου μέσω διεπαφής.
Δεν βλέπεις, δεν ακούς, δεν νιώθεις.
Σαν θάλαμος απομόνωσης. Μπαίνει ερώτηση, βγαίνει απάντηση.
Θες δεν θες.
Διαβάζουν τη σκέψη σου.
Διαβάζουν το Ημερολόγιο ενός Ασήμαντου.
Και με σβήνουν, κι είμαι πάλι νεκρός.
Εντάξει, αλλά ίσως να μην είναι θάλαμος απομόνωσης.
Γουίλ, θέλουν να μάθουν τι σημαίνει να είσαι άνθρωπος.
Κι ίσως ο μόνος τρόπος είναι να επικοινωνήσουν μαζί σου.
Σε φέρνουν πίσω.
Σου κάνουν πειράματα για να μάθουν
πώς βιώνουμε τα πράγματα.
- Τι μας κάνει χαρούμενος. - Ωραίο ακούγεται.
Τι μας κάνει δυστυχισμένους.
Κι ό,τι μας κάνει δυστυχισμένους να χρησιμοποιηθεί εναντίον μας.
Πώς νιώθουμε την εξάντληση.
Πώς νιώθουμε τον φόβο.
Πώς νιώθουμε τον πόνο.
Πώς υποφέρουμε.
Πόσα αντέχουμε.
Θα σου κάνουν ό,τι θέλουν.
Θα σε κάνουν να ξεπεράσεις τα όρια, χωρίς να πεθάνεις.
Αλλιώς, θα σε επαναφέρουν.
Και θα το κάνουν για έναν μήνα,
για έναν αιώνα, για 10.000 χρόνια.
Σολ, γιατί να το κάνουν αυτό;
Δεν έχω ιδέα, ρε συ.
Δεν ξέρουμε τι είναι.
Κι ίσως δεν μπορούμε να μάθουμε.
Αλλά, συγκριτικά, όπως το είπαν,
είμαστε παράσιτα.
Τα παράσιτα δεν ξέρουν γιατί τους συμβαίνουν άσχημα πράγματα.
Ίσως είναι ένας εξολοθρευτής ή ένα μάθημα βιολογίας.
Ίσως ένα παλιόπαιδο που τους ξεριζώνει τα πόδια για πλάκα.
Μην το ψάχνεις.
Μείνε μακριά τους.
ΤΟ 2 ΓΙΑ ΝΑΙ ΤΟ 4 ΓΙΑ ΟΧΙ
Ποια φορά ήταν αυτή;
Η τέταρτη.
Η επόμενη είναι η τελευταία.
Ίσως δεν είναι τόσο χάλια.
Ίσως να μ' έχουν σαν κατοικίδιο.
Ή σαν μέσο διασκέδασης.
Πώς διασκεδάζεις;
Η αγαπημένη σου ταινία;
Η Λάμψη.
Πόσοι έχουν αυτήν την ευκαιρία;
Να αποχαιρετούν κανονικά έναν καλό φίλο.
Όχι πολλοί.
Δεν είχα πολλούς φίλους.
Αλλά χάρη σ' εσάς πάντα ένιωθα ότι είχα αρκετούς.
Γουίλ, θα μου λείψεις, φίλε.
Ωραία.
Αν με επαναφέρουν, κι εσύ θα μου λείψεις.
ΘΕΛΕΤΕ ΝΑ ΤΕΡΜΑΤΙΣΕΤΕ ΤΗ ΖΩΗ ΣΑΣ; ΠΑΤΗΣΤΕ ΤΟ 6 ΓΙΑ ΝΑΙ - ΤΟ 1 ΓΙΑ ΟΧΙ
Θα συνεχίσω με τα πόδια.
Αν δεν σε πειράζει, μπορώ να μείνω λίγο μόνη;
Ναι, εντάξει.
Ευχαριστώ.
Θα έρθω σε δέκα.
Γεια σας, δρ Γιε.
Τατιάνα.
Χαίρομαι που σας βλέπω.
Ο αστυνόμος Κόλινς;
Έτσι τον έλεγαν;
Νόμιζα ότι ο Κύριος μας εγκατέλειψε.
Όχι όλους μας.
Λυπάμαι που έκανες τόσο δρόμο για να κάνεις ό,τι θα έκανα μόνη μου.
Όχι.
Μην το κάνετε.
Θα 'ναι φριχτή η πτώση.
Ίσως δεν γίνει κι ακαριαία.
Σας παρακαλώ.
Θα σας προσφέρω κάτι καλύτερο.
Κάτι ανώδυνο.
Κάτι όμορφο.
Να καθίσουμε για λίγο;
Βεβαίως.
Όταν ήμουν στην ηλικία σου, ήταν απ' τις πιο ωραίες περιοχές του κόσμου.
Όλα θα 'ναι καλύτερα όταν έρθει ο Κύριος.
Είμαι σίγουρη.
Σου είπε ο Κύριος γιατί σ' έστειλαν σ' εμένα;
Ξέρετε;
Ίσως ήρθε η ώρα σας.
Εκπληρώσατε τον σκοπό σας.
Μάλιστα.
Χαίρομαι που ο Κύριος δεν με ξέχασε.
Ναι. Κι εγώ.
Ήθελα να δω άλλο ένα ηλιοβασίλεμα από εδώ.
Να το δούμε μαζί;
Θα το ήθελα πολύ.
Δουλέψατε πολύ σκληρά
για πολύ καιρό.
Σας αξίζει να ξεκουραστείτε.
Υποτιτλισμός: Νότα Μουζάκη